Woaterspuger

Ne woaterspuger, of gargouille in 't Frans, es en functioneel en decoratief element an de doakn van hoge gotische gebouwn. 

Woaterspugers zyn functioneel omdan ze zynder 't rèinwoater van de doakn ofvoern zounder dat et lanks de meurn na beneen lopt en nattigheid kut geevn. Ze zyn decoratief omdan ze bykans osan kluchtige, fantastische ofbeeldiengn zyn van persoonn, beestn of mounsters. 

Kerkn en kathedroaln zyn van binn hillige, gewyde plekkn moar an 'n buutnkant kreegn de bouwermeesters vry spel. Woaterspugers woarn de bouwelementn by uutstek voe under fantasatie te toogn en voe te lachn mèi de geweune mienschn of mèi de geestelikkn. Juste doadeure zyn woaterspugers getuugn van de fantasie van de middeleeuwsche mienschn.

Typische figeurn die ofgebeeld woarn lik woaterspugers:
simpele mienschn, boern
de bouwvakkers zevve
geestelikkn - voe te toogn dan ze zynder ook nie osan even katholiek en woarn
joodn - die in de middeleeuwn dikkers et mikpunt van spot woarn
exotische beestn - e verwyzienge noa de kruusvoartn uut dienen tyd
duvels en mounsters - vo de geweune mienschn benauwd te moakn

Categorie:Ounderdeel kerkgebouw
Categorie:Bouwkundig ounderdêel